蒙亭
作者：王安石
朝代：宋

paragraphs: 隠者委所逢，在物無不足。
山林與城市，語道歸一轂。
詩人論巨細，此指尚局束。
頗知區區者，自屏忍所欲。
孰識古之人，超然遺耳目。
豈於喧與靜，趣舍有偏獨。
命亭今何爲，似乃畏驚俗。
至意不標揭，小名聊自屬。
夏風簷楹寒，冬雪窗戶燠。
春樊亂梅柳，秋徑深松菊。
壺觴日笑傲，裙屣相追逐。
此樂已難言，持琴作新曲。